JohanHeinsen/ENO huggingface dataset:
Lolland-Falsters Stifts-Tidende, 1830-06-25
Tjeneste ledig. En skikkelig og tro Karl kan faae Plads hos mig i mit Farveri fra 1ste November d. A. Wulffeld.
Lolland-Falsters Stifts-Tidende, 1830-06-29
Lollands og Falsters Stifts Kongelig alene privilegerede. Addressecontoirs Efterretninger. Fireogtyvende Aargang. Nummer 51. Udgives tvende Gange ugentlig fra C. C. Schultz's Enkes Bogtrykkeri. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1830-06-29
Adskilligt. Den sardiniske Eskadre har den 21de Mai, efter 4 Dages Fart, viist sig for Tunis, og strax faaet alle Tvistigheder med Beien jævnede.
Lolland-Falsters Stifts-Tidende, 1830-06-29
J Paris skal nylig en 70-aarig Olding, i det han roligt gik hjem, være bleven overfaldet af 6 Personer, som, under det Udraab: "Napoleon 11. leve!" grove ligt mishandlede ham.
Lolland-Falsters Stifts-Tidende, 1830-06-29
Geheimeraad Ribeaupierre er udnævnt til virkelig Geheimeraad, i Betragtning af den Jndsigt, hvormed han har bidraget til en lykkelig Tilendebringelse af Underhandlingerne med det tyrkiske Ministerium om Grækenlands Uafhængighed.
Lolland-Falsters Stifts-Tidende, 1830-06-29
Hr. Goldsmith, Befuldmægtiget fra Huset Rothschild, er den 11te Mai ankommen til Constantinopel, for at underhandle med Sultanen om et Laan D. Miguel har optaget et tvunget Laan hos Lissabons Handelstand, da der frygtedes en almindelig Opstand af Armeen, hvis dens Lønning længer tilbageholdtes.
Lolland-Falsters Stifts-Tidende, 1830-06-29
Kongen af Spaniens Livvagt har foræret Hs. Majestæt en Uniform af 21,000 Rdlr. Værdi.
Lolland-Falsters Stifts-Tidende, 1830-06-29
J Havnen ved Alexandrien kantrede den 16de April en Baad, hvorpaa saavel begge Art. Capitainerne Letellier og Jay, som Overanføreren for den ægyptiske Flaade, Osman Bey, befandt sig. Kun den Sidste blev reddet, de to Andre, som begge efterlade sig talrig Familie i Frankrig, druknede.
Lolland-Falsters Stifts-Tidende, 1830-06-29
Den 9de Juni er Kongen af Bayern, fra sin italienske Reise, kommen tilbage til München, hvor han af Jndvaanerne blev modtaget med ubeskrivelig Enthusiasme.
Lolland-Falsters Stifts-Tidende, 1830-06-29
Som en Følge af den vedholdende Regn tegner Hosten i England kun til at blive maadelig. Prisen paa Hvede stiger.
Lolland-Falsters Stifts-Tidende, 1830-06-29
Tirsdagen den 29 Juni 1830.
Lolland-Falsters Stifts-Tidende, 1830-06-29
Demoiselle Sontag er indtruffet til Warschau, hvor hun den 29de Mai og 1ste Junii har givet Concerter i Nationaltheatret for fuldt Huus. Keiseren har foræret hende et meget kostbart Livspænde med Brillanter.
Lolland-Falsters Stifts-Tidende, 1830-06-29
Den Tjenestepige, ved hvis Uforsigtighed den sidste Jldebrand opkom i Bergen, skal nu være gaaet fra Forstanden.
Lolland-Falsters Stifts-Tidende, 1830-06-29
Den schweitzerske Seet "Momiers har nu ogsaa begyndt at slutte Ægteskaber indbyrdes, uden kirkelig Mellemkomst, men det lader ikke til at de ville slippe ved derfra.
Lolland-Falsters Stifts-Tidende, 1830-06-29
J Newyorker Handelstidende forsikkres, at Jndførselen af Negerslaver til Rio Janeiros Havn paa een eneste Dag beløb sig til 1,600. Disse Ulykkelige solgtes paa Torvet for 550 til 600 Milrees (en Milree er 5 eng. Shillings og 7 1/2 Pence), endskjøndt der desuden var Overflødighed af denne Vareartikel paa Slavetorvet. Man har udregnet Antallet af Mennesker og Skibe, som i de sidste 13 Aar ere gaaede tilgrunde paa Havet. Totalsummen deraf er i Sandhed rædsom, alene Vinteren fra 1821 til 1822 har bortrevet 20,000 Mennesker og omtrent 2,000 Skibe. Paa de danske Kyster ere deraf forulykkede 250 Skibe, og af Mennesker omkomne 2,500. Blandt Bønderne i Jtalien, især i Bjærgegnene, er Frygten for Mennesker, der kunne opvække Storme og Orcaner, endnu saa almindelig, at en dansk Botaniker, som gjorde en Reise igjennem Abruzzerne, nylig blev udsat for stor Fare. Bønderne, som havde seet ham samle Planter i Fjeldkløfterne og holdt ham for Aarsagen til en ødelæggende Storm der i Egnen, overfaldt ham med en Steenregn. Da de imidlertid, ved at undersøge hans Samling, ikke fandt andet end Blade og Blomster, slap han omsider med den alvorlige Trudsel, at det skulde koste ham Livet, hvis han vovede at rykke een eneste Rod op af Jorden. Rødderne meente nemlig Nogle, at han havde brugt til sine Trolddomskunster.
Lolland-Falsters Stifts-Tidende, 1830-06-29
Fra Berlin hedder det under 8de d. M.: Til den augsburgske Confessions Overleverings tredie Secularhøitid foranstalter Universitetet en Erindringsfest, som dets nærværende Rector, Prof. Hegel, vil aabne med en Tale. Kongen har greben denne Leilighed til endnu en Gang offentlig at udtale: "hvorledes han bekjender sig til Aanden i hiint paa den hellige Skrivt grundede Vidnesbyrd om de evangeliske Christnes Tro, hvilket efter tre Aarhundredes Forløb endnu har vedligeholdt sig, og skal vedligeholde sig, som den Gang." For en Forening af de reformeerte og protestantiske Menigheder til een evangelisk Kirke ere saa mangfoldige Ønsker blevne udtalte, saa at dette velgjørende Værk maaskee torde tilendebringes med denne Fest
Lolland-Falsters Stifts-Tidende, 1830-06-29
Jndenlandsk. J Følge Cancelliskrivelse af 23de Marts sidstl. er den, som kan godtgjøre, at en Eiendom, efter Pante og Skjøde=Protocollens Udvisende, gjennem et Tidsrum af 20 Aar eller længere har været i hans Værge, eller tildeels i hans, tildeels i Andres, fra hvilke Eiendommen paa retsgyldig Maade er overdraget til ham, ikke ansvarlig for ældre Panterettigheder, som maatte være givne i Eiendommen, saalidet som for Mangler i den Adkomst, hvorved Eiendommen for meer end 20 Aar siden er kommet ind i den Række af Besiddere, hvorfra hans Besiddelse deriverer sig.
Lolland-Falsters Stifts-Tidende, 1830-06-29
Hs. kgl. Høihed Prinds Frederik Ferdinand er i forrige Uge kommen tilbage til Hovedstaden fra Jydland. Naar Hs. kgl. Høihed Prindsesse Carolines Sundhedstilstand, som desværre i forrige Uge atter noget havde forværret sig, tillader Høisamme at reise, agter Fyrsteparret at tage over til Louisenlund og Augustenborg. En Afdeling paa omtrent 250 Mand af de paa de ved Kjøbenhavn liggende russiske Krigskibe værende Marine=Soldater foretog den 24de dennes nogle Exercits Øvelser paa Fælleden. Uagtet det ugunstige Veirligoverværedes disse af en stor Deel af Hovedstadens Militaire og en Mængde andre Tilskuere. Deres Gevær greb og Evolutioner vare deels efter den gamle, deels efter den nyere Exerceerskoles Regler, og bleve udførte med en beundringsværdig Raskhed og Præcision.
Lolland-Falsters Stifts-Tidende, 1830-06-29
Dyrehaugstiden aabnedes, som bekjendt, allerede den 17de dennes; men det i de sidste Dage, endog med Haalbygger afvexlende, stadigt vedvarende Regnveir, har endnu afholdt Kjøbenhavnerne fra, som sædvanligt, Masse at besøge Kirsten Piil og Dyrehaugsbakkens Lystigheder. Allerede paa den første Dag havde en Deel af de for Tiden herværende Russer foretaget en Valfart til Dyrehaugen, men fandt sig, da Man endnu var sysselsat med at bygge Fjælleboder, opslaae Telte a., og kun faa Kjøbenhavnere endnu havde indfundet sig, meget skuffede i deres Forventninger. J Søndags (den 20de) var, uagtet det kolde og vaade Veirlig, Dyrehaugen dog temmelig talrigt freqventeret. Det forreaurske Selskabs Kunstberider-Forestillinger havde meest Søgning. Foruden de tidligere nævnte Kunster a., vil ogsaa et Panorama blive at see. St. Hans Aften festligholdt Mosaiten Levin sit 50. aarige Jubilæum som Sanger i Dyrehaugen. En med Blomster smykket Løvhytte, var i den Anledning bygget ved det store Træ, under hvilket han i det nævnte Tidsløb hvert Aar i Kildetiden har funget for Publicum. Paa et i Facaden af den om Aftenen oplyste Løvhytte anbragt Bræt læstes en Jnscription paa Vers, med Hensyn til Dagens Festlighed. Jubelsangeren hostede den Aften en rigelig Jndtægt af Gaver fra de, uagtet det ugunstige Veirlig, temmelig talrigt samlede Kilde gjæster, og vil rimeligviis, da Løvhytten med Jnscription vil forblive staaende i Kildetiden, endnu see denne betydeligt forøget. – En Dværginde, den lille Schweizerinde kaldet, der kun skal være lidet over 1 1/2 Alen høi, og 52 Aar gammel, forevises nu ogsaa paa Bakken, tilligemed et lidet Menageri. Den hele Udførsel af Kornvarer fra Danmark og Hertugdømmene Slesvig og Holsteen i Aaret 1829, saavel i forædlet som uforædlet Tilstand, Rapssæd og Rofre indbefattet, har udgjort 1,659,217 Tdr. Udførselen, af Smør har udgjort 46,610 Tdr. og af Ost 3,434 Skpd. Værdien af samtlige uførte Korn- og Fedevarer kan ansees at have beløbet sig til omtrent 11,083,557 Rbd. Sølv.
Lolland-Falsters Stifts-Tidende, 1830-06-29
Det titchenske Skuespillerselskab er fortiden i Nestved, hvor det agter at forblive i 4 a 6 Uger.
Lolland-Falsters Stifts-Tidende, 1830-06-29
Den berømte Hest Moses, der er kjøbt af Hs. Durchl. Hertugen til Augustenborg, er lykkelig ankommen til Fastlandet. Moses er født 1819 og har stedse været anseet som Perlen for de engelske Hingster. Den har ogsaa vundet Prisen ved alle Væddemaal.
Lolland-Falsters Stifts-Tidende, 1830-06-29
Fra Byfoged-Contoiret i Faaborg efterlyses en Mo sat, hvis Navn skal være Levin Moses, og som, efter Sigende, boer i Luck ved Tøndern. Samme Moses har paa flere Steder i Fyen, hvor han tilforn skal have været kjendt som Handelsmand, under Paaskud af øieblikkelig Forlegenhed vidst at tilvende sig Pengelaan, imod Pantsætning af foregivne Varepakker, som derefter ved Aabning ere befundne at bestaae af Halm, Jord o. s. v. J den senere Tid har bemeldte Person ogsaa ført en 1314 Aars Dreng med sig, der havde frastiaalet en Mand i Flagsted 1 Specie og 10 Rbd. Sedler.
Lolland-Falsters Stifts-Tidende, 1830-06-29
Den 15de dennes, om Eftermiddagen, drog et frygteligt Tordenveir over den til Sognet Rahstedt hørende lille By Brak, i Holsteen, og slog der to Gange ned, dog uden at tænde. Det Mærkværdigste var, at der, foruden en stærk Regn og Hagel, ogsaa faldt en saadan Mængde Snee, at den laae næsten en halv Alen høi paa Marken.
Lolland-Falsters Stifts-Tidende, 1830-06-29
Mariebo, den 29de Junii. Allerede i Søndags Eftermiddag bebuddede den lumre Luft et Uveirs Udbrud. Dette gik i Opfyldelse Kl. 9 1/2 samme Dags Aften, i det Torden saavel fra Syd som Vest og Nord brød løs med en Strøm af Lynglimt, der til sine Tider forvandlede Horisonten til en Jldmasse. Jndtil Midnat var det saagodt som stille Veir, da det derefter blæste noget, dog uden at dette bør benævnes ved Storm. Det regnede hele Natten og Tordenen sagtnedes først lidet efter Kl. 2; men Man hørte den meere fjern den paafølgende Dag. J Dag (Formiddag Kl. 9) er Luften klar. Fornævnte Nat slog Lynilden mange Steder ned; men endnu vides blot, at et Huus i Sønderherred antændtes og afbrændte. Den over hele Landet atter faldne Regn har naturligviis anrettet megen Skade.
Lolland-Falsters Stifts-Tidende, 1830-06-29
Den 25de d. M. er Told- og Consumtions-Jnspecteur i Thisted, Justitsraad C. F. Langeland, Ridder af Dr., beskikket til Told- og Consumtions-Jnspecteur i Nakskov.
Lolland-Falsters Stifts-Tidende, 1830-06-29
Beltpassage fra 20de til 23de Juni 1830. Fra Falster til Siælland: Avlsfuldm. Neergaard; Kjøbmand Berger; Secret. Bagger, Contoirist Marcussen; Pastor Koch.
Lolland-Falsters Stifts-Tidende, 1830-06-29
Fra Sjælland til Falster: Pastor Ernst med Familie, Contoirist Marcussen; Forpagter Dahl; Jfr. Drabitzius.
Lolland-Falsters Stifts-Tidende, 1830-06-29
Bekjendtgjørelser. Onsdagen den 7de Juli 1830, om Eftermiddagen Kl. 5, afholdes et Generalmøde i det lollandskefalsterske Jndustriselskab paa Mariebo Raadstue, hvor da Præmier for 1829 uddeeles til dem, som derom have modtaget speciel Underretning.
Lolland-Falsters Stifts-Tidende, 1830-06-29
Det tilforn averterede Bal i Skoven Bangshave ved Mariebo finder Sted Søndag Aften den 4de Juli, Kl. 8. J Tilfælde af ugunstigt Veirlig, afbenyttes Raadhuussalen. Entree Billetterne erholdes forud hos Kjøbmand Jochumsen i Mariebo.
Lolland-Falsters Stifts-Tidende, 1830-06-29
Søndagen den 4de Juli bliver Bal i Vangsebroskoven, hvortil Adgangs-Billetter kan faaes hos Hr. Kjøbmand J. Sidenius. Nykjøbing, den 28de Juni 1830.
Lolland-Falsters Stifts-Tidende, 1830-06-29
Nakskovs borgerlige Skydeselskab afholder sin aarlige Fugleskydning den 9de og 10de Juli d. A. Den sædvanlige Generalforsamling paa Byens Raadstue forinden er berammet til den 2den Julii, om Eftermiddagen Kl. 5, hvor de, der maatte ønske sig som Medlemmer af Selskabet, i Overeensstemmelse med Lovene, kunne blive optagne. Nakskov, den 26de Juni 1830. G. F. Jessen, Selskabets Casserer.
Lolland-Falsters Stifts-Tidende, 1830-06-29
Skuespil i Nakskov. Søndagen den 4de Juli, Pigen fra Landet, Lystspil i 5 Acter.
Lolland-Falsters Stifts-Tidende, 1830-06-29
Mandagen den 5te Juli. Hertugen af Monmouth, Ridder-Drama i 3 Acter. Derefter: Guldbryllupsfrierierne, original Vaudeville i 1 Act. Werligh & Müller.
Lolland-Falsters Stifts-Tidende, 1830-06-29
Den gamle Kammerjæger Gryner er den 27de d. M. ankommen hertil Landet, hvor han nu har reist i 29 Aar og været afbenyttet mangfoldige Steder. De, som maatte ønske at benytte sig af hans Tjeneste, vilde behageligen derom henvende sig enten til Hr. Kjøbmand H. C. Krøyer i Mariebo, Hr. Forpagter Hoff paa Gammelgaard, eller Hr. Guldsmed Lindegaard i Nakskov. Han opholder sig i Mariebo og Omegnen i 5 a 6 Dage.
Lolland-Falsters Stifts-Tidende, 1830-06-29
Auctioner. Da intet Bud skeete ved Auctionen den 16de dennes over den Stervboet efter Arvefæsteparcellist Peder Nielsen paa Øen Lang, under Grevskabet Christianssæde, tilhørende Arvefæsteparcel, der staaer for Hartkorn 2 Tdr. 7 Skpr. 3 Fdk. 1 1/2 Alb., med derpaa opførte Bygninger, saa bliver forbemeldte Eiendom, i Følge vedkommende Skifterets Begjæring, atter stillet til absolut Bortsalg ved en ny Auction, som afholdes i Stervbostedet paa Øen Lang, Onsdagen den 14de Juli førstkommende, Formiddag Kl. 11 slet. Conditionerne ere forinden til Eftersyn hos Forvalter Lytzen paa Christianssæde. Pederstrup, den 28de Juni 1830. Aggerup.
Lolland-Falsters Stifts-Tidende, 1830-06-29
J Følge forandret Bestemmelse afholdes de i denne Tidende No. 44, 45 og 46 bekjendtgjorte Auctioner over den Kjøbmand Jochum Rosendahl Holm tilhørende og i Nakskov Byes Mark beliggende Jordlod paa 3 Tdr. 3 Skpr. Land geometrisk Maal, paa Raadstuen her i Byen Mandagen den 23de August 1830.) Mandagen den 6te Septbr. f. A., Formid. Kl. 41. Mandagen den 20de Ditto Hvilket herved bekjendtgjøres i Overeensstemmelse med Placaten 22de April 1817. Nakskov, den 22de Juni 1830. Hammerich.
Lolland-Falsters Stifts-Tidende, 1830-06-29
J Følge tagen Bestemmelse under Skiftet efter afdøde Kjøbmand H. C. Schultz afholdes offentlig Auction paa Raadstuen her i Byen Løverdagen den 24de Juli næstkommende, Formiddag Kl. 11, over en Deel dette Bo tilhørende uvisse Fordringer, til Beløb 476 Rbd. 2 Mk. 10 s. S. og T. Conditioner og Fortegnelse over Fordringerne kunne forinden Auctionen erholdes til Eftersyn paa mit Contoir. Nakskov, den 24de Juni 1830. Hammerich.
Lolland-Falsters Stifts-Tidende, 1830-06-29
Licitation. Efter Stiftamtets Befaling bliver Torsdagen den 8de Juli d. A., Formiddag Kl. 10 sl., afholdt offentlig Licitation paa Raadstuen her i Byen over Jstandsættelsen af tvende Broer paa Torveveien fra Græshauge til Nakskov, imellem Øllingsøgaard og det saakaldte Havrevængshuuss. Conditioner og Overslag kunne forinden erholdes til Eftersyn paa mit Contoir. Nakskov, den 24de Juni 1830. Pontoppidan
Lolland-Falsters Stifts-Tidende, 1830-06-29
Efter Stiftamtets Ordre og paa nærmere Approbation bliver i Baroniet Guldborglands Tingstue paa Berritz gaard, Mandagen den 12te Juli førstkommende, Kl. 10 Formiddag, afholdt offentlig Licitation over en Steen kistes Opførelse paa Landeveien fra Guldborg tæt ved Kroen, efter de Conditioner, som ved Licitationen fremlægges og forinden ere til Eftersyn i mit Contoir. Birkecontoiret paa Baroniet Guldborgland, den 26de Juni 1830. Trap.
Lolland-Falsters Stifts-Tidende, 1830-06-29
Jndkaldelse.
Lolland-Falsters Stifts-Tidende, 1830-06-29
Enhver, som haver Noget at fordre i Stervboet efter afdøde Huusmand Poul Hansen Buhr af Taars der forhen var Gaardmand i Killerup, indkaldes herved med 12 Ugers Varsel til at anmelde og bevise deres Fordringer for mig, som committeret Skifteforvalter ved Baroniet Guldborgland. Ourebygaard, den 21de Juni 1830. M. Rasmussen.
Lolland-Falsters Stifts-Tidende, 1830-06-29
Creditorerne i Stervboet efter Ungkarl Lars Hansen af Tryghuus, under Baadesgaards Gods, indkaldes herved med 12 Ugers Varsel, til for mig at anmelde og beviisliggjøre deres Fordringer. Gloslunde, den 24de Juni 1830. H. Møller.
Lolland-Falsters Stifts-Tidende, 1830-06-29
Capital, som anbydes. Af Gedsørgaards Overformynderies Umyndiges Midler kan, mod lovbefalet Sikkerhed, strax erholdes til Laans 36 Rbd. 20 s. Sedler og Tegn, naar Man desangaaende henvender sig til Undertegnede. Gedsørgaard, den 17de Juni 1830. Øllgaard. 722 Rbd. 93 s. S. og T. opbydes herved til udlaan af Falster Birks Overformynderie imod lovbefalet Sikkerhed. Falsters Birk, den 24de Juni 1830. C. G. Krüger.
Lolland-Falsters Stifts-Tidende, 1830-06-29
Tilkjøbs.
Lolland-Falsters Stifts-Tidende, 1830-06-29
Det, Præste Enken Madame Dalhoff tilhørende i Ønsløv By paa Falster ny opbygte Huus, der er indrettet til Beboelse for en Familie uden for Bondestanden, er tilligemed de samme tilliggende udmærket gode Jorder af circa 4 Tdr. Lands Størrelse, formedelst Eierindens Fraflytning, underhaanden at erholde tilkjøbs paa billige Vilkaar, naar vedkommende Lysthavende behagelig derom henvende sig til Forvalter Hansen paa Vennerslund, som committeret til derom at afslutte Handel.
Lolland-Falsters Stifts-Tidende, 1830-06-29
En rhinsk Møllesteen af største Dimension er at faae i Bandholm hos H. C. Krøyer.
Lolland-Falsters Stifts-Tidende, 1830-06-29
Undertegnede anviser en fyensk bygget Jagt, paa omtrent 250 Tønder Hvedes Størrelse, til Salg paa billige Vilkaar. Jagten er godt udhalet i enhver Henseende. Gamst.
Lolland-Falsters Stifts-Tidende, 1830-06-29
J Oplag, til billige Priser, haves: god jydsk Miød, Hør= og Blaarlærreder, røget Flesk, bedste hollandsk Ost, 2 Mk. Pdt., samt 3 og 4 Tommers Som i Kasseviis. Wulffeld.
Lolland-Falsters Stifts-Tidende, 1830-06-29
Tilkjøbsønskes. 8 a 9 Lpd. godt, rødt Kløverfrø ønskes tilkjøbs snarest muligt. Man behage derom at henvende sig til Addressecontoiret.
Lolland-Falsters Stifts-Tidende, 1830-06-29
Til Leie. Hos Undertegnede er til Leie, en Sal med tvende smaae Værelser, og, om det ønskes, kan ligeledes erholdes Senge med Sengeklæder, saavelsom Kost i Huset. Nakskov, den 24de Juni 1830. C. Ch. Dan.
Lolland-Falsters Stifts-Tidende, 1830-06-29
Tjeneste ledig. En skikkelig og tro Karl kan faae Plads hos mig mit Farveri fra 1ste November d. A. Wulffeld.
Lolland-Falsters Stifts-Tidende, 1830-06-29
Ved Tallotteriets 1198 Trækning i Altona udkom: No. 35. 73. 6. 30. 58.
Lolland-Falsters Stifts-Tidende, 1830-07-02
Lollands og Falsters Stifts Kongelig alene privilegerede. Addressecontoirs Efterretninger. ad Fireogtyvende Aargang. Nummer 52. Udgives tvende Gange ugentlig fra C. C. Schultz's Enkes Bogtrykkeri, Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1830-07-02
Udenlandsk. Frankrig. Den nogle Postdage forventede Efterretning om Expeditionens Ankomst til Algier er nu indløben. Telegraph Depeschen er dateret Sidi Ferrutsch den 14de Juni 1830, Kl. 10 Formiddag, hvilken Tid, efter at Landgangen havde taget sin Begyndelse samme Dags Morgen Kl. 4, alle Tropperne vare i Land. Barbarerne, som havde taget Positioner, bleve angrebne og slagne paa Flugt. Divisionen Berthezene fratog dem 9 Kanoner og 2 Mørsere. De landede Tropper havde Ordre til, strax at bryde op, for at indtage Turetta-Chica, et nærliggende, fast Fort med et rundt Taarn, og dette udførtes saa heldig, at General Bourmonts Hovedqvarteer rykkede derind samme Dag. Derved bleve Franskmændene Herrer over Kysten. Flaaden har taget fast Plads i Bugten ved Sidi Ferrutsch, hvor den er beskyttet imod Øst og Nordost-Vinden. Fra denne Plads løber en banet Vei til Algier, men Tropperne støde dog paa det høie Keiserslot, som maa tages. Ad denne Vei naae de til Ydrekanten af Algier, hvor Citadellet ligger. Disse glædelige Efterretninger bleve strax, efter Kongens Befaling, forelæste i Operahuset i Paris, hvor de bedækkedes med Applaudissements og modtoges med det tusinde Gange gjentagne Udraab: "Kongen leve!" Reserve hæren, som samles i Toulon, skal være færdig den 15de Juli til at kunne indskibes.
Lolland-Falsters Stifts-Tidende, 1830-07-02
J St. Honore-Gaden i Paris, vakte den 18de Juni en Fjakre, der kjørte til Palais Røyal og escorteredes af bevæbnede Soldater med 2 Politi=Agenter foran, megen Opmærksomhed. J Vognen befandt sig en Mand paa omtrent 40 Aar, med et rødt Baand i Knaphullet. Han beklagede sig over stræng Behandling, og blev paa Fredagen den 2 Juli 1830. en yderst barbarisk Maade af Bevogterne stødt frem og tilbage i Vognen, ja han blev endog tilføiet et Bajonetstik i Ansigtet, saa Blodet flød, og flere Kolbestød. Omsider bragtes han i Forvaring. Nogle antage, at denne Mand er en spansk Cavalleri-Officier, som var bragt over Grændsen, men kommen igien. (See under Spanien.)
Lolland-Falsters Stifts-Tidende, 1830-07-02
Den 17de Juni bleve alle de Boutiker i Paris gjennemsøgte, hvor der sælges Knive, for at finde nogle, der adskille sig fra andre Knive derved, at Man paa Enden af Skaftet seer et Kloverblad.
Lolland-Falsters Stifts-Tidende, 1830-07-02
Ved Brandstiftelse i Normandiet skal, siden Midten af April, i en Miils Omkreds være afbrændt over 400 Bygninger og myrdet 7 til 8 Personer. Brandstiftelserne havde endog strakt sig lige til St. Denis ved Paris. J denne Anledning har Bladet Figaro udladt sig saaledes: "Polignaes Ministerium har sat hele Frankrig i lys Lue.
Lolland-Falsters Stifts-Tidende, 1830-07-02
Spanien. Fra Gesandten i Paris er Regjeringen bleven underrettet om et vigtigt Anslag, de fra England til Frankrig ankomne spanske Emigranter skulle have opspundet, hvorefter de have til Hensigt, at lande med en Expedition paa Spaniens Nordkyst, indtage Fæstningerne San Sebastian og Santona, samt derpaa foranledige Revolution over hele Spanien. Regjeringen har taget saa overordentlige Forholdsregler, at endog Tvistighederne med Kongeriget Navarra skal være jævnede saaledes, at denne Provinds vil betale 20 Millioner Realer. Paa Grændsen skeer den strængeste Examination af alle fra Frankrig kommende Reisende.
Lolland-Falsters Stifts-Tidende, 1830-07-02
England. J Natten til den 20de Juni havde Kongen ikke sovet godt og Aandedraget været vanskeligere.
Lolland-Falsters Stifts-Tidende, 1830-07-02
Privat-Efterretninger fra Vindsor give kun lidet Haab om den kongelige Patients Helbredelse. Biskoppen af Chichester forelæser meget ofte Hans Majestæt Stykker, af den hellige Skrivt.
Lolland-Falsters Stifts-Tidende, 1830-07-02
Grækenland. Uden Lov og Dom har Paschaen paa Candien ladet sex Matroser paa et opbragt græsk Skib hænge, hvorimod Grev Capo d'Jstrias lod den tyrkiske Capitain, som havde taget de uskyldige Matroser, men siden blev fængslet paa Syra, gaae hjem.
Lolland-Falsters Stifts-Tidende, 1830-07-02
Det stadfæster sig imidlertid, at Sørøveriet igjen tager Overhaand i Archipelagus. Assurance-Præmierne paa Levanten ere desaarsag stegne.
Lolland-Falsters Stifts-Tidende, 1830-07-02
Jndenlandsk. Den 27de f. M., om Morgenen Kl. 6 1/2, ankom Hs. Maj. Kongen paa det kongelige Dampskib Kiel i allerhøieste Velgaaende til Hovedstaden. - Hs. Majestæt har altsaa nu tilendebragt sin Reise i Jydland. Ligesom Jyderne med de meest uskrømtede Taknemmeligheds-Følelser modtoge Rigets sande Fader, saaledes ogsaa Kjøbenhavnerne ved Tilbagekomsten.